Le fa go ntse jalo, go nna kwa nageng e sele ga se ka metlha e leng selo se se itumedisang. Ka sekai, Susanne o ne a fetsa ngwaga otlhe e le moithuti yo go refosanweng ka ene. O bolela jaana: “Ke ne ke ipoleletse gore go tla nna monate thata go tloga kwa tshimologong go fitlha kwa bokhutlong. Ga go a ka ga nna jalo.” E bile basha bangwe ba ile ba jewa ntsoma kana ba wela mo bothateng jo bo masisi. Ka jalo pele ga o paka dikgetsi tsa gago, go ka nna botlhale gore o nne fa fatshe mme o akanye ka melemo le mathata a a ka tlhagang. E re ka Baithuti ba Baebele ba ne ba amiwa thata ke ntwa e kgolo e e neng e aname mo lefatsheng lotlhe, ba ne ba sa tlhaloganye sentle molaomotheo wa gore Bakeresete ga ba a tshwanela go tsaya letlhakore. Le fa go ntse jalo, ba ne ba ikemiseditse go rera dikgang tse di molemo. E re ka Wilhelm Hildebrandt a ne a batla go nna le seabe mo tirelong ya Bogosi, o ne a otara dikhopi tsa kgatiso ya The Bible Students Monthly ka Sefora. O ne a sa ya kwa Fora e le moreri wa nako e e tletseng, go na le moo, o ne a ile e le lesole la Jeremane. Le fa monna yono a ne a lebega e kete ke mmaba e bile a apere diaparo tsa sesole, o ne a rerela Bafora molaetsa wa kagiso.